तांडव (दूरचित्रवाणी मालिका)

तांडव ही ॲमेझॉन प्राइम व्हिडीओवरील एक भारतीय राजकीय रोमांचक दूरचित्रवाणी मालिका आहे, जी अली अब्बास जफर यांनी तयार केली, दिग्दर्शित केली आणि निर्मिती केली व गौरव सोलंकी यांनी पटकठा लिहिली आहे. या मालिकेत सैफ अली खान, सुनील ग्रोव्हर, तिग्मांशु धुलिया, डिंपल कपाडिया, मोहम्मद झीशान अय्युब, दिनो मोरिया आणि अनुप सोनी यांच्या प्रमुख भूमिका आहेत. ही मालिका भारतीय राजकारणाच्या काळ्या छटां बद्दल आहे, जिथे सत्तेसाठी कोणत्याही टोकाला जाणारे लोक दाखवले आहे.

तांडवचे मुख्य चित्रीकरण ऑक्टोबर २०१९ मध्ये सुरू झाले, आणि बहुतेक हरियाणा आणि दिल्लीतील पतौडी पॅलेसमध्ये झाले. या मालिकेचे छायांकन कॅरोल स्टॅडनिक यांनी केले आहे आणि स्टीव्हन एच. बर्नार्ड यांनी संपादित केले आहे; पार्श्वसंगीत ज्युलियस पॅकियम यांनी तयार केला आहे. या मालिकेचे प्रसारण १५ जानेवारी २०२१ रोजी ॲमेझॉन प्राइम व्हिडीओ या स्ट्रीमिंग प्लॅटफॉर्मवर झाले.

 पात्र 
 सैफ अली खान -  समर प्रताप सिंग, तीन वेळा पंतप्रधान राहिलेल्या देवकी नंदन सिंग यांचा मुलगा 
 डिंपल कापडिया - अनुराधा किशोर, देवकी नंदन सिंगची जुनी मैत्रीण 
 सुनील ग्रोव्हर - गुरपाल सिंग 
 मोहम्मद झीशान अय्युब - शिव शेखर
 अनुप सोनी - कैलाश कुमार
 कृतिका कामरा - सना मीर
 सारा-जेन डायस - आयशा प्रताप सिंग, समरची पत्नी
 गौहर खान - मैथिली शरण, अनुराधाची सहाय्यक
 डिनो मोरिया - प्रोफेसर जिगर संपत 
 संध्या मृदुल - प्रोफेसर संध्या निगम
 तिग्मांशु धूलिया - देवकी नंदन सिंग 
 प्रियाल महाजन - रिया प्रताप सिंग, समरची मुलगी 
 नेहा हिंगे - गरिमा देसवाल
 कुमुद मिश्रा - गोपाल दास मुन्शी
 हितेन तेजवानी - अजय अहलुवालिया

 वाद 
भारतीय जनता पक्षाच्या अनेक नेत्यांनी या मालिकेवर बंदी घालण्याची मागणी केली आणि निर्माते व कलाकारांवर हिंदूंच्या धार्मिक भावना दुखावल्याचा आणि एका भागामध्ये हिंदू देव शिवाची थट्टा केल्याचा आरोप केला. वादानंतर, अली अब्बास जफरने बिनशर्त माफी मागितली,  आणि काही भागांबाबत माहिती आणि प्रसारण मंत्रालयाने उपस्थित केलेल्या चिंतेमुळे बदल करणार असल्याचे सांगितले. भारतीय दंड संहिता  च्या कलम १५३अ आणि २९५ अंतर्गत उत्तर प्रदेश, मध्य प्रदेश, कर्नाटक आणि महाराष्ट्रात स्वतंत्र एफआयआर दाखल करण्यात आले होते.

 संदर्भ 

वर्ग:ॲमेझॉन प्राइम व्हिडीओ मूळ कार्यक्रम